# Ketekalles

Ketekalles és un grup musical creat a Barcelona l'any 2016 per quatre dones. La banda neix amb la idea de reivindicar el paper de la dona als escenaris a través de la música amb la fusió de diversos gèneres, com el soul i el hip-hop. Està format per la vocalista Sombra Alor, la guitarrista Ana Toledo, la baixista Nadia Lago Sáez i la bateria Cami López.

## Trajectòria

Van crear el grup al 2016 sense expectatives ni una gran activitat a les xarxes socials i van començar a fer temes que les identifiquen i concerts a espais socials. En un primer moment el grup estava format per Sombra Alor, que també va ser co-creadora i va formar part fins al 2019 del grup musical Tribade, i Ana Toledo, que és tècnica de so professional. Ambdues són compositores dels temes del grup i el van iniciar juntament amb una baixista i percussionista. Posteriorment es van integrar al grup la bateria i percussionista autodidacta Cami López i la baixista i també compositora Nadia Lago Sáez.
Després del seu primer àlbum al 2016 anomenat "Hurgar y sacar" han publicat els seus 2 últims àlbums en els últims 2 anys. En el seu single publicat en 2022 anomenat "Pa' Mi", que també dona nom a la seva gira d'aquest mateix any, han comptat amb la col·laboració de la cantant xilena Pascuala Ilabaca. Amb aquest tema també pretenien "obrir fronteres" i expandir la seva proposta més enllà de la península, actuant també a altres països com Àustria. Han publicat diversos videoclips en plataformes digitals, entre els quals destaca el del tema "L'Amor", que compta amb més de 2 milions de reproduccions. A més, també estan en el cartell de diversos festivals, com el BioRitme que té lloc a l'agost a Catalunya i en el qual han participat en més d'una edició.

## Contingut i lletres

Les seves cançons fusionen tots els estils urbà com a rumba, funk, hip hop, soul, rock, pop o fins i tot trap. A més, són un viatge introspectiu en el qual el personal es torna polític, amb unes lletres amb un marcat enfocament feminista i reivindicatiu en favor de la igualtat, tant sobre els escenaris com en la societat.

## Membres

Al 2022:
* Sombra Alor
* Ana Toledo
* Nadia Lago Sáez
* Cami López

## Discografia
### Senzill

* Pa' Mi (2022)

### Àlbums

* "Hurgar y Sacar" (2016)
* "Remendar el caos" (2020)
* "El Pacto" (2021)

## Reconeixements

Al 2020 van guanyar la beca de producció de directes del programa de suport a la creació de Cases de la música catalana.

## Referències

* ↑ «Eventos culturales al aire libre en la terraza de La Cueva del Jazz en Vivo» (en castellà). El Español, 18-05-2021. [Consulta: 7 agost 2022].
* 1 2 3 4 Insonoro.com. «07/03/2021: Ketekalles - Barcelona» (en castellà). Insonoro.com. [Consulta: 7 agost 2022].
* 1 2 3 4 «Ketekalles». ketekalles.com. [Consulta: 7 agost 2022].
* ↑ «Sombra Alor: flow, mensaje y el poder de lo colectivo» (en castellà). pikara magazine, 05-07-2018. [Consulta: 8 agost 2022].
* 1 2 Burgos, El Correo de. «Ketekalles: «Las identidades disidentes están empezando a ocupar escenarios»» (en castellà). El Correo de Burgos. [Consulta: 8 agost 2022].
* ↑ «Bioritme Festival 2022 | Música, naturaleza, ecología y conciencia» (en castellà). BioRitme Festival 2022. [Consulta: 8 agost 2022].
* ↑ «El concierto de la banda Ketekalles abre los» (en castellà). Rioja2.com, 06-07-2022. [Consulta: 7 agost 2022].
* ↑ «KETEKALLES». www.casadelamusica.cat. [Consulta: 7 agost 2022].